## Fira València acull més de 2.500 efectius militars que treballen en la recuperació dels municipis devastats per la DANA

*** L’Exèrcit de Terra i l’UME ocupen de manera exclusiva tres pavellons de més de 30.000 metres quadrats amb capacitat per a albergar també més de 100 vehicles militars lleugers i pesants
* El destacament muntat pel Comandament d’Enginyers i la Brigada Logística és autosuficient i cobrix tots els servicis i les necessitats d’alimentació, dutxa, bugaderia o atenció mèdica**

Les instal·lacions de Fira València acolliran les unitats de l’UME i de l’Exèrcit de Terra desplaçades a València per a treballar en labors de suport i recuperació dels municipis devastats per la DANA.

L’Exèrcit de Terra, amb personal del Comandament d’Enginyers i de la Brigada Logística, ha organitzat un allotjament per a albergar més de 2.500 militars en tres pavellons de més de 30.000 metres quadrats i d’ús exclusiu. A més, dins del recinte firal també hi ha espai per a més de 100 vehicles militars, entre lleugers i pesants.

L’allotjament permet donar desdejunis, menjars i sopars en calent, o bosses, a més de 2.500 persones. El destacament és completament autosuficient i cobrix tots els seus servicis, com ara menjador, dutxa, bugaderia o atenció mèdica. El personal que l’atén està compost per efectius de l’Agrupació de Suport Logístic número 61 amb base a Valladolid.

Tot este dispositiu estarà muntat fins que siga necessari i finalitze la missió que té encomanada. De fet, s’espera que en les pròximes hores s’incorporen nous efectius militars que també seran allotjats en les instal·lacions ja habilitades de Fira València.

Fecha: 04/11/2024